CELEX: 32020R2013
Language: da
Date: 2020-08-21 00:00:00
Title: Kommissionens delegerede forordning (EU) 2020/2013 af 21. august 2020 om ændring af Europa-Parlamentets og Rådets forordning (EU) 2019/1241 for så vidt angår tekniske foranstaltninger for fiskeriet efter visse demersale og pelagiske arter i Nordsøen og i de sydvestlige farvande

10.12.2020   
               
               
                  DA
               
               
                  Den Europæiske Unions Tidende
               
               
                  L 415/3
               
            
         KOMMISSIONENS DELEGEREDE FORORDNING (EU) 2020/2013
         af 21. august 2020
         om ændring af Europa-Parlamentets og Rådets forordning (EU) 2019/1241 for så vidt angår tekniske foranstaltninger for fiskeriet efter visse demersale og pelagiske arter i Nordsøen og i de sydvestlige farvande
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005 (1), særlig artikel 2, stk. 2, artikel 10, stk. 4, og artikel 15, stk. 2, og
         ud fra følgende betragtninger:
         
                     (1)
                  
                  
                     Den 14. august 2019 trådte en ny forordning, nemlig forordning (EU) 2019/1241 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, i kraft. I bilag I er der fastsat en liste over forbudte arter, i bilag V særlige bestemmelser vedrørende tekniske foranstaltninger gældende for regionen Nordsøen og i bilag VII særlige bestemmelser vedrørende tekniske foranstaltninger gældende for regionen de sydvestlige farvande.
                  
               
                     (2)
                  
                  
                     Ved artikel 2, stk. 2, i forordning (EU) 2019/1241 tillægges Kommissionen beføjelser til at vedtage delegerede retsakter i overensstemmelse med artikel 15 og artikel 29 for at ændre denne forordning ved at fastsætte, at de relevante bestemmelser i artikel 13 eller bilag V-X, del A eller C, også finder anvendelse på rekreativt fiskeri.
                  
               
                     (3)
                  
                  
                     Ved artikel 10, stk. 4, i forordning (EU) 2019/1241 tillægges Kommissionen beføjelser til at vedtage delegerede retsakter i overensstemmelse med artikel 29 for at ændre listen over forbudte arter i bilag I.
                  
               
                     (4)
                  
                  
                     Ved artikel 15, stk. 2, i forordning (EU) 2019/1241 tillægges Kommissionen beføjelser til at vedtage delegerede retsakter i overensstemmelse med nævnte forordnings artikel 29 og artikel 18 i Europa-Parlamentets og Rådets forordning (EU) nr. 1380/2013 (2) for at ændre, supplere, ophæve eller fravige de tekniske foranstaltninger, der er fastsat i bilagene til forordning (EU) 2019/1241, herunder ved gennemførelsen af landingsforpligtelsen.
                  
               
                     (5)
                  
                  
                     Bilag I indeholder en liste over forbudte arter. I bilag V og bilag VII til forordning (EU) 2019/1241 er der fastsat specifikke tekniske foranstaltninger for henholdsvis Nordsøen og de sydvestlige farvande.
                  
               
                     (6)
                  
                  
                     Belgien, Danmark, Tyskland, Frankrig, Nederlandene og Sverige har en direkte interesse i spørgsmål vedrørende fiskeriforvaltning i Nordsøen. Efter høring af Det Rådgivende Råd for Nordsøen og Det Rådgivende Råd for Pelagiske Bestande forelagde disse medlemsstater den 4. maj 2020 en fælles henstilling for Kommissionen med henblik på en delegeret retsakt.
                  
               
                     (7)
                  
                  
                     Belgien, Spanien, Frankrig, Nederlandene og Portugal har en direkte interesse i spørgsmål vedrørende fiskeriforvaltning i de sydvestlige farvande. Efter høring af Det Rådgivende Råd for de Sydvestlige Farvande og Det Rådgivende Råd for Pelagiske Bestande forelagde disse medlemsstater den 4. maj 2020 en fælles henstilling for Kommissionen med henblik på en delegeret retsakt.
                  
               
                     (8)
                  
                  
                     Denne forordning har til formål at indarbejde eksisterende bestemmelser om tekniske foranstaltninger, som tidligere var vedtaget som led i udsmidsplanerne for Nordsøen og de sydvestlige farvande, og nyligt forslåede tekniske foranstaltninger i en enkelt retsakt.
                  
               
                     (9)
                  
                  
                     På grundlag af de oplysninger, medlemsstaterne har fremlagt, har Den Videnskabelige, Tekniske og Økonomiske Komité for Fiskeri (STECF) afgivet en positiv vurdering af den dokumentation, som de regionale grupper har fremlagt til underbyggelse af de tekniske foranstaltninger i begge fælles henstillinger (3).
                  
               
                     (10)
                  
                  
                     Foranstaltningerne i denne forordning er evalueret i overensstemmelse med artikel 2, stk. 2, og artikel 10, 15, og 18 i forordning (EU) 2019/1241. Medlemsstaterne har fremlagt dokumentation for, at forslagene er i overensstemmelse med artikel 15, stk. 4 og 5, i forordning (EU) 2019/1241.
                  
               
                     (11)
                  
                  
                     Fiskeriekspertgruppen blev hørt om den fælles henstilling den 28. juli 2020. Europa-Parlamentet deltog i mødet som observatør.
                  
               
                     (12)
                  
                  
                     I den fælles henstilling, som medlemsstaterne med en interesse i Nordsøen (den fælles henstilling vedrørende Nordsøen) har forelagt, foreslås det at optage ægbærende hummere på listen over arter i bilag I til forordning (EU) 2019/1241, for hvilke der gælder et forbud mod at fiske efter, bevare om bord, omlade, lande, oplagre, sælge, frembyde eller udbyde dem til salg. STECF har gennemgået den dokumentation, som medlemsstaterne har fremlagt, og konkluderet, at der er overbevisende dokumentation, der understøtter indførelsen af foranstaltningen. STECF har bemærket, at der er truffet lignende foranstaltninger for andre områder, og at de har medført langsigtede økonomiske fordele ved de øgede landinger af hummer som følge af genopretning af bestandene. Den foreslåede foranstaltning bør derfor omfattes af denne forordning.
                  
               
                     (13)
                  
                  
                     I den fælles henstilling vedrørende Nordsøen foreslås en forøgelse af den bevarelsesmæssige mindstereferencestørrelse for europæisk hummer i den svenske eksklusive økonomiske zone (EEZ) i ICES-afsnit 3a. STECF har påpeget, at foranstaltningen, på trods af at der ikke er nogen specifik dokumentation for denne anmodning, udgør en forøgelse af den bevarelsesmæssige mindstereferencestørrelse. Med en sådan foranstaltning vil bestanden udnyttes mindre intensivt, hvilket vil have indlysende fordele for bevarelsen af bestanden. Den foreslåede foranstaltning bør derfor omfattes af denne forordning.
                  
               
                     (14)
                  
                  
                     Det foreslås også i den fælles henstilling vedrørende Nordsøen at harmonisere den bevarelsesmæssige mindstereferencestørrelse for havbars fanget ved rekreativt fiskeri i ICES-afsnit 3a og ICES-underområde 4 med den bevarelsesmæssige mindstereferencestørrelse for havbars fanget ved erhvervsfiskeri, jf. artikel 10, stk. 5, i Rådets forordning (EU) 2020/123 (4). STECF har bemærket i sin rapport 20-04, at anvendelsen af den bevarelsesmæssige mindstereferencestørrelse for erhvervsfiskeri på rekreativt fiskeri er en positiv forvaltningsforanstaltning, eftersom rekreativt fiskeri bidrager til den samlede fiskeridødelighed. Den foreslåede foranstaltning bør derfor omfattes af denne forordning.
                  
               
                     (15)
                  
                  
                     I den fælles henstilling vedrørende Nordsøen foreslås endvidere en række yderligere tekniske foranstaltninger, som Unionen og Norge blev enige om i 2011 (5) og 2012 (6). Nogle af disse særlige tekniske foranstaltninger var allerede medtaget for årene 2019-2021 i Kommissionens delegerede forordning (EU) 2019/2238 (7) i bilag V til forordning (EU) 2019/1241, mens andre var medtaget i henhold til artikel 15, stk. 5, litra a), i forordning (EU) nr. 1380/2013. Disse foranstaltninger har til formål at øge selektiviteten og reducere uønskede fangster i fiskerier eller for arter, der er omfattet af landingsforpligtelsen, og bør indarbejdes i bilag V til forordning (EU) 2019/1241. Disse foranstaltninger bør derfor omfattes af denne forordning.
                  
               
                     (16)
                  
                  
                     I den fælles henstilling vedrørende Nordsøen foreslås også en fortsættelse af anvendelsen af SepNep, som er tilladt ved delegeret forordning (EU) 2019/2238. STECF har konkluderet, at de fremlagte oplysninger er detaljerede og troværdige, og at der er fremlagt dokumentation, der understøtter effektiviteten af SepNep. STECF har vurderet anordningen i de foregående år, og konklusionen gælder stadig (8). På grundlag af de foreliggende oplysninger har STECF også konkluderet, at SepNep er i overensstemmelse med artikel 15, stk. 5, i forordning (EU) 2019/1241 som en tilsvarende selektionsanordning inden for rammerne af de tekniske bestemmelser for målrettet fiskeri efter jomfruhummer og ikke vil føre til en forringelse af selektivitetsstandarderne. Foranstaltningen bør derfor omfattes af denne forordning.
                  
               
                     (17)
                  
                  
                     I den fælles henstilling vedrørende Nordsøen foreslås også en sæsonlukning af erhvervsfiskeri og rekreativt fiskeri efter europæisk hummer i den svenske eksklusive økonomiske zone (EEZ) i ICES-afsnit 3a. STECF har gennemgået den dokumentation, medlemsstaterne har fremlagt, og bemærket, at foranstaltningen vil medføre en reduktion i fiskeridødeligheden, som sammen med de øvrige foreslåede foranstaltninger sandsynligvis vil have en positiv virkning på hummerbestandene, selv om der ikke er fremlagt specifikke oplysninger, der gør det muligt at kvantificere den potentielle virkning. Den foreslåede foranstaltning bør derfor omfattes af denne forordning.
                  
               
                     (18)
                  
                  
                     I den fælles henstilling vedrørende Nordsøen foreslås et forbud mod fiskeri efter hummer med andre redskaber end hummertejner i den svenske eksklusive økonomiske zone (EEZ) i ICES-afsnit 3a. STECF har konkluderet, at et forbud mod anvendelsen af gællegarn til fiskeri efter hummer og languster har haft positiv virkning i andre områder, og at foranstaltningen sandsynligvis vil have positiv virkning på hummerbestandene, selv om der ikke er fremlagt specifikke oplysninger, der gør det muligt at kvantificere den potentielle virkning. Foranstaltningen bør derfor omfattes af denne forordning.
                  
               
                     (19)
                  
                  
                     I den fælles henstilling, som medlemsstaterne med en interesse i de sydvestlige farvande (den fælles henstilling vedrørende de sydvestlige farvande) har forelagt, foreslås en bibeholdelse af den bevarelsesmæssige mindstereferencestørrelse for hestemakrel fanget i småt ikkeindustrielt fiskeri i Xávega-regionen i ICES-afsnit 8c og ICES-underområde 9, som i øjeblikket er omfattet af Kommissionens delegerede forordning (EU) nr. 1394/2014 (9). STECF har henvist til sin tidligere vurdering af foranstaltningen, som var positiv, og hvori det konkluderedes (10), at forslaget, med de betingelser, der er fastsat i den fælles henstilling, sandsynligvis ikke ville ændre ved bestandens historiske udnyttelsesmønster. Da betingelserne i denne anmodning ikke er ændret, og STECF har konstateret, at udnyttelsesmønstret har været stabilt i mindst 20 år, bør foranstaltningen derfor omfattes af denne forordning.
                  
               
                     (20)
                  
                  
                     I den fælles henstilling vedrørende de sydvestlige farvande foreslås en harmonisering af den bevarelsesmæssige mindstereferencestørrelse for følgende arter fanget ved rekreativt fiskeri i de sydvestlige farvande med den bevarelsesmæssige mindstereferencestørrelse for erhvervsfiskeri: kuller, sej, lubbe, kulmule, glashvarre, tunge, rødspætte, hvilling, lange, byrkelange, makrel, sild, hestemakrel, ansjos og sardin. I den fælles henstilling foreslås en højere bevarelsesmæssig mindstereferencestørrelse for torsk, spidstandet blankesten og havbars for rekreativt fiskeri. STECF har gennemgået den fremlagte dokumentation og konkluderet (11), at anvendelsen af den bevarelsesmæssige mindstereferencestørrelse for erhvervsfiskeri på rekreativt fiskeri er en positiv forvaltningsforanstaltning, eftersom rekreativt fiskeri bidrager til den samlede fiskeridødelighed. Foranstaltningen bør derfor omfattes af denne forordning.
                  
               
                     (21)
                  
                  
                     For at optimere udnyttelsesmønstrene, øge redskabernes selektivitet og reducere uønskede fangster er det derfor hensigtsmæssigt, at de tekniske foranstaltninger, som medlemsstaterne har forelagt, vedtages.
                  
               
                     (22)
                  
                  
                     Eftersom foranstaltningerne i denne forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør denne forordning træde i kraft umiddelbart efter offentliggørelsen. Eftersom visse tekniske foranstaltninger, der er vedtaget som led i udsmidsplaner, udløber ved udgangen af 2020, bør denne forordning anvendes fra den 1. januar 2021 —
                  
               VEDTAGET DENNE FORORDNING:
         
            Artikel 1
            I forordning (EU) 2019/1241 foretages følgende ændringer:
            
                        1)
                     
                     
                        I bilag I tilføjes følgende litra:
                        
                                    »q)
                                 
                                 
                                    ægbærende hunhummere (Homarus gammarus) i ICES-afsnit 3a, 4a og 4b«
                                 
                              
                  
                        2)
                     
                     
                        I bilag V foretages følgende ændringer:
                        
                                    a)
                                 
                                 
                                    I del A foretages følgende ændringer:
                                    
                                                i)
                                             
                                             
                                                Følgende oplysninger tilføjes i tabellen:
                                                
                                                            »Europæisk hummer (Homarus gammarus)
                                                         
                                                         
                                                            90 mm (rygskjoldslængde) i den svenske eksklusive økonomiske zone i ICES-afsnit 3a«
                                                         
                                                      
                                          
                                                ii)
                                             
                                             
                                                Følgende punkt indsættes neden for tabellen:
                                                
                                                            —
                                                         
                                                         
                                                            
                                                                        »1.
                                                                     
                                                                     
                                                                        De bevarelsesmæssige mindstereferencestørrelser, der er angivet i denne del for havbars (Dicentrarchus labrax) i Nordsøen og europæisk hummer (Homarus gammarus) i den svenske eksklusive økonomiske zone i Skagerrak og Kattegat (ICES-afsnit 3a), finder anvendelse på rekreativt fiskeri.«
                                                                     
                                                                  
                                                      
                                          
                              
                                    b)
                                 
                                 
                                    I del B tilføjes følgende punkter:
                                    
                                                —
                                             
                                             
                                                
                                                            »1.3.
                                                         
                                                         
                                                            Uanset oplysningerne i tabellen kan der anvendes en fiskeopbevaringsanordning i fiskeriet efter dybvandsrejer i Skagerrak (ICES-afsnit 3a), forudsat at der er tilstrækkelige fiskerimuligheder til at dække bifangster, og at opbevaringsanordningen er:
                                                            
                                                                        —
                                                                     
                                                                     
                                                                        konstrueret med et kvadratmasket toppanel med maskestørrelse på mindst 120 mm
                                                                     
                                                                  
                                                                        —
                                                                     
                                                                     
                                                                        mindst 3 m lang
                                                                     
                                                                  
                                                                        —
                                                                     
                                                                     
                                                                        mindst lige så bred som sorteringsristen.«
                                                                     
                                                                  
                                                      
                                          
                                                —
                                             
                                             
                                                
                                                            »1.4.
                                                         
                                                         
                                                            Det er tilladt at anvende SepNep (**), som omhandlet i denne forordnings bilag I, som en tilsvarende selektionsanordning ved målrettet fiskeri efter jomfruhummer (Nephrops norvegicus).«
                                                         
                                                      
                                          (**)  »SepNep« er et skovltrawl, der:
                                                —
                                             
                                             
                                                er konstrueret med et maskestørrelsesinterval på 80-99 mm +≥ 100 mm
                                             
                                          
                                                —
                                             
                                             
                                                er udstyret med en række fangstposer med et maskestørrelsesinterval på mindst 80-120 mm fastgjort til et enkelt forlængelsesstykke, hvor den øverste fangstpose har en maskestørrelse på mindst 120 mm og er udstyret med et sorteringspanel med en maskestørrelse på højst 105 mm
                                             
                                          
                                                —
                                             
                                             
                                                kan udstyres yderligere med en fakultativ selektionsrist med mindst 17 mm mellem tremmerne, forudsat at den er konstrueret på en sådan måde, at små jomfruhummere kan undslippe.
                                             
                                          "
                        
                              
                                    c)
                                 
                                 
                                    I del C tilføjes følgende punkt:
                                    
                                                »7.
                                             
                                             
                                                Foranstaltninger vedrørende europæisk hummer i ICES-afsnit 3a
                                             
                                          
                                                7.1.
                                             
                                             
                                                I den svenske eksklusive økonomiske zone af ICES-afsnit 3a må europæisk hummer (Homarus gammarus) kun fiskes med hummertejne (FPO).
                                                Tejnen skal have mindst to cirkulære udgange med en diameter på mindst 60 mm, som er placeret i den nederste del af hver del af tejnen. Hummere, der utilsigtet fanges med andre fiskeredskaber, må ikke skades og skal straks genudsættes.
                                             
                                          
                                                7.2.
                                             
                                             
                                                Det er forbudt fiske efter, bevare om bord, omlade eller lande europæisk hummer (Homarus gammarus) i den svenske eksklusive økonomiske zone i ICES-afsnit 3a:
                                                
                                                            a)
                                                         
                                                         
                                                            i erhvervsfiskeri i perioden den 1. januar til første mandag efter den 20. september
                                                         
                                                      
                                                            b)
                                                         
                                                         
                                                            i rekreativt fiskeri i perioden den 1. december til første mandag efter den 20. september.
                                                         
                                                      Europæiske hummere, der utilsigtet fanges i disse perioder, må ikke skades og skal straks genudsættes.«
                                             
                                          
                              
                  
                        3)
                     
                     
                        I bilag VII, del A, foretages følgende ændringer:
                        
                                    a)
                                 
                                 
                                    Fodnote 7, første punktum, affattes således:
                                    »Den bevarelsesmæssige mindstereferencestørrelse for hestemakrel (Trachurus spp.) fanget i ICES-afsnit 8c og ICES-underområde 9, er 12 cm for 5 % af Spaniens og Portugals respektive kvoter i disse områder. Inden for denne grænse på 5 % må 1 % af Portugals kvote fanges med en størrelse på under 12 cm i det ikkeindustrielle xávega-fiskeri med landragningsvod i ICES-afsnit 9a.«
                                 
                              
                                    b)
                                 
                                 
                                    Følgende punkt tilføjes neden for tabellen:
                                    
                                                »1.
                                             
                                             
                                                De bevarelsesmæssige mindstereferencestørrelser angivet i denne del for kuller (Melanogrammus aeglefinus), sej (Pollachius virens), lubbe (Pollachius pollachius), kulmule (Merluccius merluccius), glashvarre (Lepidorhombus spp.), tunge (Solea spp.), rødspætte (Pleuronectes platessa), hvilling (Merlangius merlangus), lange (Molva molva), byrkelange (Molva dipterygia), makrel (Scomber spp.), sild (Clupea harengus), hestemakrel (Trachurus spp.), ansjos (Engraulis encrasicolus) og sardin (Sardina pilchardus) anvendes på rekreativt fiskeri i de sydvestlige farvande. Følgende bevarelsesmæssige mindstereferencestørrelser anvendes dog i ICES-underområde 8 for følgende arter fanget ved rekreativt fiskeri:
                                                
                                                            Torsk (Gadus morhua)
                                                         
                                                         
                                                            42 cm
                                                         
                                                      
                                                            Spidstandet blankesten (Pagellus bogaraveo)
                                                         
                                                         
                                                            40 cm
                                                         
                                                      
                                                            Havbars (Dicentrarchus labrax)
                                                         
                                                         
                                                            42 cm«
                                                         
                                                      
                                          
                              
                  
         
            Artikel 2
            Ikrafttræden og anvendelse
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. august 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 198 af 25.7.2019, s. 105.
         
            (2)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
         
            (3)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf, side 165-169 (Nordsøen) og 219-220 (de sydvestlige farvande).
         
            (4)  Rådets forordning (EU) 2020/123 af 27. januar 2020 om fastsættelse for 2020 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 25 af 30.1.2020, s. 1).
         
            (5)  Godkendt referat af fiskerikonsultationerne mellem Norge og Den Europæiske Union om regulering af fiskeriet i Skagerrak og Kattegat for 2012.
         
            (6)  Godkendt referat af fiskerikonsultationerne mellem Den Europæiske Union og Norge om foranstaltninger til gennemførelse af et forbud mod udsmid og kontrolforanstaltninger i Skagerrakområdet af 4. juli 2012.
         
            (7)  Kommissionens delegerede forordning (EU) 2019/2238 af 1. oktober 2019 om de nærmere bestemmelser for gennemførelsen af landingsforpligtelsen i fiskeriet efter visse demersale arter i Nordsøen i perioden 2020-2021 (EUT L 336 af 30.12.2019, s. 34).
         
            (8)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf.
         
            (9)  Kommissionens delegerede forordning (EU) nr. 1394/2014 af 20. oktober 2014 om fastsættelse af en udsmidsplan for visse pelagiske fiskerier i de sydvestlige farvande (EUT L 370 af 30.12.2014, s. 31).
         
            (10)  https://stecf.jrc.ec.europa.eu/documents/43805/1471816/STECF+16-10+-+Evaluation+of+LO+joint+recommendations.pdf, side 86-87.
         
            (11)  https://stecf.jrc.ec.europa.eu/documents/43805/2660523/STECF+PLEN+20-01.pdf, side 154-155.
      
      
         
            BILAG
            Specifikationer for SepNep-redskaber
            
               
            Øvre fangstpose (fangstpose til fisk)
            
                        •
                     
                     
                        Maskevidde mindst 120 mm (mellem knuder)
                     
                  
                        •
                     
                     
                        Højst 80 maskerækker (inkl. sømme)
                     
                  Nedre fangstpose (fangstpose til jomfruhummer)
            
                        •
                     
                     
                        Maskevidde mindst 80 mm (mellem knuder)
                     
                  
                        •
                     
                     
                        Højst 110 maskerækker (inkl. sømme)
                     
                  Sorteringspanel
            
                        •
                     
                     
                        Sorteringspanelet skal være fastgjort til hele trawlets netmateriale, således at den eneste måde, hvorpå fisk/jomfruhummere kan trænge ind i trawlets nederste del, er ved at passere igennem panelets masker. Panelet skal lede større eksemplarer mod åbningen til den øvre fangstpose. Panelets forreste kant skal være forbundet med trawlets underpanel.
                     
                  
                        •
                     
                     
                        Maskevidde højst 105 mm (mellem knuder)
                     
                  
                        •
                     
                     
                        Panelets længde mindst 100# masker
                     
                  
                        •
                     
                     
                        Panelets bagerste kant højst 16# masker bred
                     
                  
                        •
                     
                     
                        Panelets forreste kant skal have en bredde på højst 88 % af trawlets bredde. Dette svarer til f.eks. 2 panelmasker (105 mm) på 3 trawlmasker (80 mm).
                        
                                    o
                                 
                                 
                                    For at panelet fungerer effektivt, tilrådes dobbeltknudet Dyneema
                                 
                              
                                    o
                                 
                                 
                                    Flåd forbundet til panelets underside hæver den forreste del og forbedrer sigtningen af jomfruhummer
                                 
                              
                  Rist (fakultativ)
            
                        •
                     
                     
                        Risten skal være fastgjort til alt fangstpose- eller forlængelsesnetmaterialet omkring risten, således at enhver form for fri adgang til den nedre fangstpose, bortset fra gennem de øvre åbninger i risten, forhindres.
                     
                  
                        •
                     
                     
                        Tremmeafstand mindst 17 mm
                     
                  
                        •
                     
                     
                        Nettet anbringes i en vinkel på mellem 40 og 90 grader, men 45 grader tilrådes.
                     
                  
                        •
                     
                     
                        Indgangen til den nedre fangstpose skal være placeret på den øvre del af risten.
                     
                  
                        •
                     
                     
                        Den vertikale indgang gennem risten til den nedre fangstpose skal være højst 35 % af den samlede længde af de vertikale tremmeåbninger og åbningen til den nedre fangstpose.
                     
                  
                        •
                     
                     
                        Vægtede forhængstove (72 g/m, 6 mm diameter) er forbundet med den øverste del af forlængelsen eller fangstposen og skal nå til mindst 4 masker over ristens nederste del.
                     
                  
                        •
                     
                     
                        De vægtede forhængstove forlænges, indtil de passerer mellem de nederste tremmer i risten.